CELEX: 62016TN0153
Language: lt
Date: 2016-04-08 00:00:00
Title: Byla T-153/16: 2016 m. balandžio 8 d. pareikštas ieškinys byloje Acerga/Taryba

6.6.2016   
            
            
               LT
            
            
               Europos Sąjungos oficialusis leidinys
            
            
               C 200/28
            
         2016 m. balandžio 8 d. pareikštas ieškinys byloje Acerga/Taryba
   
   (Byla T-153/16)
   (2016/C 200/40)
   Proceso kalba: ispanų
   
      Šalys
   
   
      Ieškovė: Asociación de armadores de cerco de Galicia (Acerga) (Sada, Ispanija), atstovaujama advokatės B. Huarte Melgar
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. sausio 22 d. Tarybos reglamentą (ES) 2016/72, kuriuo 2016 metams nustatomos tam tikrų žuvų išteklių ir žuvų išteklių grupių žvejybos galimybės, ir 2016 m. kovo 30 d. Tarybos reglamentą (ES) 2016/458, kuriuo iš dalies keičiamos Reglamento (ES) 2016/72 nuostatos, susijusios su tam tikromis žvejybos galimybėmis,
            
         
               —
            
            
               priteisti iš Europos Sąjungos Tarybos padengti ieškovės bylinėjimosi išlaidas per šį procesą.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas, susijęs su santykinio stabilumo principo pažeidimu.
               Šiuo klausimu ieškovė teigia, kad nuolat taikant tas pačias žvejybos galimybių kvotas neatsižvelgiama į valstybių narių, kurios į Bendriją įstojo 1981 m., regionus, kurių vietos gyventojai yra (ir tuomet buvo) ypač priklausomi nuo žvejybos. Todėl nesilaikoma paties santykinio stabilumo principo. Be to, net jei būtų nuspręsta, kad toks fiksuotas paskirstymas yra tinkamas, šios kvotos laikui bėgant pasikeitė, todėl taip buvo pažeistas santykinio stabilumo principas.
            
         
               2.
            
            
               Antrasis ieškinio pagrindas, susijęs su BŽP 2013 2 straipsnio 1 dalyje nustatyto tikslo užtikrinti naudą ekonominėje, socialinėje ir užimtumo srityse nesilaikymu, nes neatsižvelgiama į Ispanijos regionus, kurių vietos gyventojais yra ypač priklausomi nuo žvejybos.
            
         
               3.
            
            
               Trečiasis ieškinio pagrindas, susijęs su nediskriminavimo principo nesilaikymu, nes aptariamuose teisės aktuose vienodose situacijose stabilumo principas taikomas skirtingai.
            
         
               4.
            
            
               Ketvirtasis ieškinio pagrindas, susijęs su SESV 3 straipsnyje nustatytu solidarumo principu.
               Šiuo klausimu ieškovė teigia, kad tiek Reglamente (ES) Nr. 2016/72nustatytas nacionalinių žvejybos kvotų paskirstymas (grindžiamas santykiniu stabilumu), tiek papildomos priemonės, skirtos kontroliuoti žvejybą, valstybėms narėms taikomos skirtingai.
            
         
               5.
            
            
               Penktasis ieškinio pagrindas, susijęs su atviros rinkos ekonomikos ir laisvos konkurencijos principo ir pagrindinio Europos Sąjungos laisvo kapitalo judėjimo principo pažeidimu.
               Šiuo klausimu ieškovė teigia, kad Reglamente (ES) Nr. 2016/72 nenustatyta galimybė keisti žvejybos kvotas į Europos Sąjungos valstybių narių įmonėms ar gamintojų organizacijoms parduodamas žvejybos teises.